R O M Â N I A                                                                                                                                                                                                                                                                                                                                                
JUDEŢUL TIMIS                                                                                              

CONSILIUL LOCAL AL ORAȘULUI DETA                                            PROIECT
H O T Ă R Â R E A
privind trecerea din domeniul privat în domeniul public și apartenența la domeniul public

al orașului Deta pentru cauză de utilitate publică a unor imobile.
Analizând temeiurile juridice, respectiv:

a) art. 129 alin. (2) lit. c), art. 286 și art. 296 alin. (2) și alin. (7) din O.U.G. nr.57/2019 privind Codul administrativ, cu modificările și completările ulterioare;
 b) Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin Hotărârea Guvernului nr. 392/2020.
Ținând cont de:

a) referatul de aprobare nr. 5974/21.06.2022 al Primarului orașului Deta, în calitatea sa de iniţiator;

b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înregistrat sub nr. 5976/21.06.2022, în vederea trecerii din domeniul privat în domeniul public al orașului Deta a unor imobile, pentru cauză de utilitate publică;

c) avizul consultativ al Comisiei Urbanism al Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă trecerea din inventarul domeniului privat al oraşului Deta în inventarul domeniului public al oraşului Deta, pentru cauză de utilitate publică, a imobilelor prevăzute în anexă, declarându-se ca fiind de interes public. 

(2) Pentru imobilul care face obiectul prezentei hotărâri nu a fost înregistrată cerere de retrocedare formulată în baza legilor proprietății şi totodată, acestea nu sunt grevate de sarcini şi nu fac obiectul unor litigii.

Art. 2 - Cu aducerea la îndeplinire a prevederilor prezentei hotărâri se încredințează Serviciul Urbanism, amenajarea teritoriului, autorizarea executării lucrărilor și administrarea patrimoniului și Serviciul Buget, contabilitate, finanțe, impozite și taxe din cadrul Aparatului de specialitate al Primarului orașului Deta.

Art. 3 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş;

- Primarului orașului Deta;

- Compartimentului Administrație publică locală, protocol;

- Serviciului Urbanism, amenajarea teritoriului, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș;
- prin publicare pe site-ul www.detatm.ro – Monitorul oficial local.

INIȚIATOR PROIECT,                                    AVIZEAZĂ PENTRU LEGALITATE:

